RUKOUSKOULU 10/20 Rukouksen tienviittoja arkeen
Olen Patrik Sandberg. Olet lämpimästi tervetullut!
Puhumme nyt rukouksen tienviitoista, -
jotka siunaavat arkeasi siellä, missä olet.
Katsomme ensin erästä Jumalan nimeä oppiaksemme tuntemaan häntä -
ja voidaksemme rukoilla tehokkaammin.
Mietimme nimeä Jehova Gmola, -
Herraa, joka hyvittää, korvaa ja palkitsee.
Onko elämästäsi, palvelutyöstäsi tai seurakunnastasi viety jotain?
Jehova Gmola haluaa ilmestyä, hyvittää, korvata ja palkita.
Teemme joka päivä valintoja. Valinnoillamme on seurauksia.
Jotkut seuraukset ovat pieniä, toiset suuria.
Haluamme esim. johdatusta siihen, kenen kanssa mennä naimisiin, -
missä tehdä töitä ja missä asua.
Jehova Gmola tarkoittaa Jumalaa, joka korvaa.
Sana "gmola" tarkoittaa korvausta ja takaisin maksua.
Herra voi korvata meille erämaavaiheet ja vaikeudet.
Jumala ei palkitse hyvää hyvällä ja pahaa pahalla -
vaan hän tulee tilanteeseemme, kun alamme etsiä häntä.
Mal. 3:8-12:ssa puhutaan uhreista ja kymmenyksistä.
"Riistääkö ihminen Jumalalta? Te kuitenkin riistätte minulta.
Mutta te sanotte: 'Missä asiassa me sinulta riistämme?'
Te olette kirouksella kirotut, kun te... riistätte minulta.
Tuokaa täydet kymmenykset varastohuoneeseen, -
että minun huoneessani olisi ravintoa, ja... koetelkaa minua...
totisesti minä avaan teille taivaan akkunat -
ja vuodatan teille siunausta ylenpalttisesti.
Ja minä karkoitan nuhtelullani teiltä syöjäsirkat -
turmelemasta... maanne hedelmää, -
eikä teidän viiniköynnöksenne kedolla ole hedelmätön...
sillä te tulette olemaan ihasteltu maa..."
Jumala haluaa ilmestyä eikä halua sinun riistävän häneltä.
Hän ei halua sinun estävän itseltäsi siunauksia -
vaan haluaa ilmestyä Jehova Gmolana joka korvaa, hyvittää ja palkitsee.
Kun teemme oman osuutemme, hän avaa meille taivaan ikkunat.
Puhumme rukouksen tienviitoista, jotka ohjaavat arjessa.
Olen ajanut autoa sumuisena päivänä.
Yritin löytää kyltin, josta näkyisi paljonko matkaa oli jäljellä.
Halusin tietää, olinko oikealla tiellä, -
mutta paksu sumu esti näkemästä tienviittoja.
Lopulta näin kyltin: "Halmstad 8 km."
Ilahduin siitä, että olin oikealla tiellä.
Jumala sanoi: "Näin on myös kansani laita."
Tarvitsemme tienviittoja, varoituksia -
ja vahvistuksia siitä, että olemme oikealla tiellä.
Tarvitsemme selventävää tietoa, jotta selviämme sumussa.
Jumala kehotti minua etsimään Raamatusta jakeita, -
jotka viitoittavat Kristuksen seurakunnalle tietä rukoukseen.
Itseäni nämä rukousta koskevat lupaukset ovat rohkaisseet vuosia.
Profeetta Jeremia puhuu tienviitoista elämän tilanteisiin.
Jer. 31:21: "Pystytä itsellesi kivimerkkejä, -
aseta itsellesi tienviittoja, paina mieleesi tie, -
polku, jota olet kulkenut. Palaja..."
Jeremia eli vaikeassa tilanteessa. Myös Pohjolassa on vaikea tilanne.
"Pystytä itsellesi kivimerkkejä, aseta itsellesi tienviittoja."
Tarvitsemme selviä kylttejä.
Myös eri tilanteet voivat opastaa meitä vähän kuten navigaattori.
Pyhä Henki ohjaa meitä Sanan kautta.
"Paina mieleesi tie, polku, jota olet kulkenut."
Palaa Jumalan lupauksiin.
Jeesus itse on tie, totuus ja elämä.
Haluan rohkaista sinua seuraavalla lupauksella.
Hes. 22:30: "Minä etsin heidän joukostansa miestä, -
joka korjaisi muurin ja seisoisi muurinaukossa minun edessäni -
maan puolesta, etten minä sitä hävittäisi, mutta en löytänyt."
Jumala etsii esirukoilijoita seisomaan muurinaukossa.
Oletko sinä esirukoilija? Asetutko muurinaukkoon?
Jos olet tietäsi etsivä nuori, -
rukoilen, että astuisit rukoustehtävään.
Jaak. 5:16: "Vanhurskaan rukous voi paljon, kun se on harras."
Vanhurskaan eli Jeesuksen vastaanottaneen ihmisen rukous -
voi paljon, ei vähän, kun se on harrasta ja rohkeaa.
Jer. 33:3:a kutsutaan Jumalan puhelinnumeroksi: -
"Huuda minua avuksesi, niin minä vastaan sinulle -
ja ilmoitan sinulle suuria ja salattuja asioita, -
joita sinä et tiedä."
Kun huudamme Jumalan puoleen, hän vastaa meille -
ja näyttää meille suuria asioita.
Kun etsimme häntä, hän voi asettaa ennalleen kokonaisia maita.
Iloitsen siitä, miten Herra asettaa asioita ennalleen Suomessa -
ja antaa uskovia johtajia politiikkaan rukousvastauksena.
Katsomme Fil. 4:6-8:n tienviittaa.
"Älkää mistään murehtiko..."
Murehtiessaan ihminen miettii, -
että mitä jos käy näin. Mitä jos ei käy näin?
Uskomme häviää. Levottomuuden tunteet ohjaavat meitä.
Mutta tässä Raamatun tienviitassa sanotaan: -
"Älkää mistään murehtiko, vaan kaikessa saattakaa pyyntönne -
rukouksella ja anomisella kiitoksen kanssa Jumalalle tiettäväksi."
Meidän tulee anoa ja rukoilla kiitoksen kanssa.
Oletko kiittänyt Jumalaa siitä, mitä hän on sinulle suunnitellut?
"...ja Jumalan rauha, joka on kaikkea ymmärrystä ylempi, -
on varjeleva teidän sydämenne.. Kristuksessa Jeesuksessa."
Siinä on ihana tienviitta seurattavaksi.
Älä murehdi mistään, vaan vie kaikki pyyntösi Jumalalle -
rukoillen, anoen ja kiittäen.
Silloin Jumalan rauha, shalom, laskeutuu, varjelee sydämesi -
ja vallitsee perheessäsikin.
Myös 1. Tim. 2:1-3:ssa on tienviitta rukoukseen: -
"Minä kehoitan siis ennen kaikkea ...rukoilemaan..."
Meidän tulee siis ennen kaikkea muuta rukoilla.
Kun kokoonnumme yhteen seurakunnassa tai ryhmissä, -
rukous on tärkeintä.
"...pitämään esirukouksia ja kiittämään -
kaikkien ihmisten puolesta, -
kuningasten ja kaiken esivallan puolesta, -
että saisimme viettää rauhallista ja hiljaista elämää..."
Rukoillaan siis johtajiemme puolesta.
Juud. 1:20: "Mutta te, rakkaani, -
rakentakaa itseänne pyhimmän uskonne perustukselle, -
rukoilkaa Pyhässä Hengessä -
ja pysyttäkää itsenne niin Jumalan rakkaudessa."
Tuossa meitä rohkaistaan rukoilemaan Pyhässä Hengessä.
Rakentakaa itseänne ja pysykää Jumalan rakkaudessa, -
jotta elämä voi virrata kauttanne.
Myös Raamatun henkilöt näyttävät tienviittoina suuntaa.
Hanna ei kyennyt saamaan lapsia.
1. Sam. 1:26-27:ssä kerrotaan, että Hanna rukoili poikaa.
Hän saikin rukousvastauksena Samuelin ja kiitti hänestä Jumalaa.
Daniel rukoili kolmesti päivässä eikä kumartanut epäjumalia.
Rakentaessaan muuria Nehemia teki työtä ja rukoili alati.
Hän herätti rukousarmeijan rukoilemaan kaupunkinsa puolesta.
Kun Ester ja Mordekai olivat paastonneet ja rukoilleet, -
heidän vaikea tilanteensa muuttui.
Jumala korjasi Jobin tilanteen, kun tämä kiitti ja rukoili.
Hänestä tuli rikkaampi ja siunatumpi kuin ennen.
Daavid tappoi leijonan ja karhun. Hän eli rukouksessa ja kiitoksessa.
Daavid surmasi Goljatin. Kautta Psalmien hän rukoilee ja ylistää.
Välillä hän valittaa murheitaan.
Sitten hän palaa rukouksen tien- viitoille, jotka ohjaavat oikeaan.
Lopuksi esitän käytännön haasteen.
Tämänkertainen Jumalan nimi on Jehova Gmola, -
Herra, joka korvaa, hyvittää ja palkitsee.
Luimme kehotuksen antaa täydet uhrit ja kymmenykset, -
jottei Jumalan tarvitse sulkea sinulta taivaan ikkunoita.
Laita asia kuntoon. Rukoile ja opettele rukouksen tienviitat.
Isä, siunaan katsojia ja pyydän heille rukouksen tienviittoja.
Opettakoot he ne myös perheelleen. Näin saavutamme tavoitteemme, -
herätyksen Pohjoismaihin. Siunaa jokaista.
Uudista meidät ja hyvitä tappiot, kun käännymme puoleesi.
Kiitos uskollisuudestasi. Rakastamme sinua. Aamen.
Tämä rukouskoulu vahvistaa uskoasi.
Saamme vahvistaa Pohjolan uskovia opettamalla Sanaa -
ja rohkaista heitä palaamaan lähteelle -
ammentamaan puhdasta vettä.
Malakia opettaa antamaan kymmenysten lisäksi uhreja.
Herra karkottaa tuhoojamme, kun etsimme häntä.
Antamalla lahjan TV7:lle saat olla tukemassa näitä rukousohjelmia.
Siunausta sinulle!
Lahjoituspuhelin 0600-10077. Soitto maksaa 10.01 eur + pvm.
Suomennos: Annamari Kortelainen